Source: http://www.minzp.sk/sekcie/temy-oblasti/ochrana-prirody-krajiny/informacie-zacatych-spravnych-konaniach/krajsky-urad-zivotneho-prostredia-trencin/obvodny-urad-trencin/ou-tn-oszp1-2017-029504-002-ba.html
Timestamp: 2019-05-23 22:00:16+00:00
Document Index: 14994140

Matched Legal Cases: ['§1', '§4', '§ 16', '§ 16', '§ 14', '§ 16', '§ 14', '§ 89']

OU-TN-OSZP1-2017/029504-002/Ba - Ministerstvo životného prostredia Slovenskej republiky
Menu > Oblasti > Ochrana prírody a krajiny > Informácie o začatých správnych konaniach > Kraj Trenčín > Okresný úrad Trenčín > OU-TN-OSZP1-2017/029504-002/Ba
OU-TN-OSZP1-2017/029504-002/Ba
Žiadosť o predĺženie výkonu činnosti povolenej rozhodnutím KÚŽP/2005/00329-17/Ba, výnimky zo zakázaných činností v národnej prírodnej rezervácii Manínska tiesňava upovedomenie o začatí správneho konania
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja, oznamuje, že dňa 14. 09. 2017 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a §4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, na základe žiadosti Manínskej horolezeckej školy, zastúpenej Ing. Dušanom Zajacom, bytom Záskalie 66, 017 05 Považská Teplá zo dňa 13. 09. 2017.
Predmetom konania je žiadosť o predĺženie výkonu činnosti povolenej rozhodnutím KÚŽP/2005/00329-17/Ba do 12.01.2021. Uvedeným rozhodnutím bola žiadateľovi povolená výnimka na území národnej prírodnej rezervácie Manínska tiesňava, v ktorej platí 5. stupeň ochrany prírody zo zakázaných činností podľa § 16 ods. 1 písm. f) ( rušiť pokoj a ticho ) zákona č.543/2002 Z.z. o ochrane prírody a krajiny v znení neskorších predpisov ( ďalej len „zákon“) , podľa § 16 ods.1 písm. a) v znení § 14 ods. 1 písm. d) zákona (vykonávať horolezecký alebo skalolezecký výstup ) a podľa § 16 ods. 1 písm. a) v znení § 14 ods. 1 písm. c) zákona (pohybovať sa mimo vyznačeného turistického chodníka alebo náučného chodníka za hranicami zastavaného územia obce ).
Pôvodné rozhodnutie KÚŽP/2005/00329-17/Ba bolo predĺžené rozhodnutiami KÚŽP/2008/00612-005/Ba, KÚŽP/2011/00662-003 a OU-TN-OSZP1-2014/025063-8 do 12. 01. 2018. Žiadateľ svoju žiadosť predložil v súlade s § 89 ods. 2 zákona. Účastníci konania a dotknuté orgány štátnej správy môžu nahliadnuť do spisu na Okresnom úrade Trenčín, odbore starostlivosti o životné prostredie v pracovnej dobe (po telefonickom dohovore). Svoje námietky môžu uplatniť písomne, alebo do zápisnice do 10 dní od doručenia tohto oznámenia.
Prílohou tohto oznámenia je rozhodnutie č. KÚŽP/2005/00329-17/Ba.
Ing. Dušan Zajac, Záskalie 66, 017 05 Považská Teplá
Ochrana dravcov na Slovensku, Kuklovská 494/5, 841 04 Bratislava
ŠOP SR, Správa CHKO Strážovské vrchy, Orlové 189 , 017 01 Považská Bystrica
Obecný úrad Záskalie , 017 05 Považská Teplá
Okresný úrad Považská Bystrica, odbor starostlivosti o ŽP , Centrum 1/1, 017 01 Považská Bystrica